CELEX: 32005R1192
Language: lt
Date: 2005-07-25 00:00:00
Title: 2005 m. liepos 25 d. Komisijos reglamentas (EB) Nr. 1192/2005, iš dalies keičiantis Reglamentą (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas

26.7.2005   
            
            
               LT
            
            
               Europos Sąjungos oficialusis leidinys
            
            
               L 194/3
            
         KOMISIJOS REGLAMENTAS (EB) Nr. 1192/2005
   2005 m. liepos 25 d.
   iš dalies keičiantis Reglamentą (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1), ypač į jo 6 straipsnio 2 dalį,
   kadangi:
   
               (1)
            
            
               Komisijos reglamento (EEB) Nr. 1915/83 (2) 3 straipsnyje numatyta, kad ryšių palaikymo įstaiga ne vėliau kaip per devynis mėnesius nuo ataskaitinių metų, su kuriais jos susijusios, pabaigos Komisijai pateikia visas ūkių ataskaitas. Atsižvelgiant į įgytą patirtį reikėtų pratęsti šį devynių mėnesių laikotarpį.
            
         
               (2)
            
            
               Tačiau, kaip pereinamojo laikotarpio priemonę 2004 ataskaitiniais metais, reikėtų Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai suteikti ilgesnį duomenų pateikimo laikotarpį, kad tos valstybės narės galėtų sklandžiai prisitaikyti prie joms naujos apskaitos tvarkymo sistemos siekiant nustatyti žemės ūkio valdų pajamas.
            
         
               (3)
            
            
               Todėl būtina atitinkamai iš dalies pakeisti Reglamentą (EEB) Nr. 1915/83.
            
         
               (4)
            
            
               Šiame reglamente numatytos priemonės atitinka Bendrijos privačių ūkių apskaitos duomenų tinklo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 1915/83 3 straipsnio pirma pastraipa pakeičiama taip:
   
      „Ryšių palaikymo įstaiga Komisijai pateikia visas ūkių ataskaitas, parengtas pagal Reglamento (EEB) Nr. 2237/77 III priede nustatytą formą.
      2004 ataskaitinių metų ūkių ataskaitos yra pateikiamos ne vėliau kaip per trylika mėnesių nuo ataskaitinių metų pabaigos. Tačiau Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos ryšių palaikymo įstaigos pateikia ūkių ataskaitas ne vėliau kaip per aštuoniolika mėnesių nuo ataskaitinių metų pabaigos.
      2005 ataskaitinių metų ir vėlesnių metų ūkių ataskaitos yra pateikiamos ne vėliau kaip per 12 mėnesių nuo ataskaitinių metų pabaigos.“.
   
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2005 m. liepos 25 d.
      
         
            Komisijos vardu
         
         Mariann FISCHER BOEL
         
            Komisijos narė
         
      
   
   
      (1)  OL 109, 1965 6 23, p. 1859/65. Reglamentas su paskutiniais pakeitimais, padarytais Komisijos reglamentu (EB) Nr. 660/2004 (OL L 104, 2004 4 8, p. 97).
   
      (2)  OL L 190, 1983 7 14, p. 25. Reglamentas su paskutiniais pakeitimais, padarytais Reglamentu (EB) Nr. 2204/2004 (OL L 374, 2004 12 22, p. 40).